DOD บวก 3% ลุ้นทะลุแนวต้าน 13 บ. ฟากโบรกฯแนะ “ซื้อเก็งกำไร” ชูเทคนิคสวย
DOD บวก 3% ลุ้นทะลุแนวต้าน 13 บ. ฟากโบรกฯแนะ "ซื้อเก็งกำไร" ชูเทคนิคสวย โดย ณ เวลา 15.34 น. ราคาอยู่ที่ 12.90 บาท บวก 0.40 บาท หรือ 3.20% สูงสุดที่ 13.20 บาท ต่ำสุดที่ 12.40 บาท ด้วยมูลค่าซื้อขาย 183.61 ล้านบาท
11 ก.พ. 2562

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ล่าสุด ณ เวลา 15.34 น. อยู่ที่ 12.90 บาท บวก 0.40 บาท หรือ 3.20% สูงสุดที่ 13.20 บาท ต่ำสุดที่ 12.40 บาท ด้วยมูลค่าซื้อขาย 183.61 ล้านบาท

ด้าน บล.กสิกรไทย ระบุในบทวิเคราะห์ (5 ก.พ.62) แนะนำ “ซื้อเก็งกำไร” DOD และรับเพิ่มหากย่อมาแถว 12.1 โดยมีแนวรอขายทำกำไรอยู่แถว 13 และ 13.5 ในขณะที่ ใช้การถดถอยหลุด 11.8 เป็น stop loss
โดยราคาถอยมาตั้งหลักแถว 11.7 ก่อนดีดตัวเหนือเส้นเฉลี่ย 5 วัน และผ่านเส้นกดขึ้นมา ด้วย Vol. เพิ่มขึ้น ด้าน MACD ประคองตัวในแดนลบ และเริ่มวกตัดขึ้นเหนือ Signal line สะท้อนโอกาสที่ราคาจะผ่านจุดสูงระยะสั้น 12.7 สร้างสัญญาณบวก เพื่อแกว่งตัวขึ้นต่อ
 